TENTAMEN  INAUGURALE  MEDICUM, 

QUAEDAM 

DE 

VULNERIBUS, 

TORMENTIS  DISPLOSIS,  ORTIS, 

COMPLECTENS. 


AUCTORE  HENR1C0  IRWJN. 


Legibus  Academiae  almae  hujusce  jure  ce¬ 
leberrimae,  quae  rite  postulant,  ut  omnes 
honores  medicinae  summos  ambientes,  rem 
medicam  quandam  tractent ;  ne  invite  qui¬ 
dem,  at  qua  par  est  diffidentia,  obtempe¬ 
rans,  de  vulneribus  sclopeticis,  ob  causas  di« 
versas  agere  statui.  Ad  opus  equidem  koc- 
ce  memet  ipsum  libentius  accingo,  propte- 
rea  quod,  et  res  ipsa  inter  negotia  bellicosa, 

quae  partem  regnorum  horum  incolarum 
praestantem  nunc  jam  occupant,  magni 
momenti  jure  habenda  est ;  et,  in  muneribus 
militaribus  fungendis,  diutius  prius  versa¬ 
tus,  quam  tres  novissimos  annos,  stipendia 
in  Peninsula  merui,  animoque  in  injurias 
hujuscemodi,  summa  cum  diligentia  incu¬ 
bui. 

Officiis  hisce  diversis  occupatus,  exer¬ 
citum  nostrum  in  expeditiones  diversas 
eductum,  comitatus  sum,  praeliisque  variis 
interfui ;  quinetiam,  commodis  ortis,  et  ef¬ 
fectibus  vulnerum  instanter  notatis,  et  mu¬ 
tationibus  quas  in  nosocomiis  subierunt, 
diligentius  observatis,  rite  fructus  fui. 

Res  hasce  in  medium  proferre  in  limine 
lubet,  ne  quis  me  culpae  fidentiaeque  ni¬ 
miae  jure  arguat,  siquando  quibusdam  in 
rebus,  ab  hominibus  aliis  spectatissimis  in 
foro  conscientiae  dissensero. 

Quin  et,  si  res  narratione  fusiore  pror- 
sus  dignas,  leviter  solummodo  perstrinxero, 
ne  id  mihi  vitio  lectores  vertant,  propterea 
quod,  ultra  terminos  disputationis  hujusce 
debitos  longe  lateque  vagarer,  si  de  historiis, 
effectibus,  methodoque,  Vulneribus  Tormen¬ 
tis  Displosis  inflictis  medendi,  plurimis  verbis 
disseruissem. 

Rebus  ita  sese  habentibus,  facta  quae¬ 
dam,  observationes,  conclusionesque,  e  fonti¬ 
bus  supra  dictis  magna  ex  parte  hausta,  in 
lucem  prodere  satis  habeo.  Interea  vermi» 
tamen  temporis,  me  in  dissertatione  hacce 
verba  de  vulneribus  militum  praeliis  illatis 
facere,  lectores  in  memoria  sedulo  teneant, 
idcirco  quia,  homines  acie  saucii,  longe 
aliter  ac  illi  vitam  domi  degentes,  casuque 
laesi,  sese  habent,  ideoque  ratio  illis  meden¬ 
di  prorsus  alia  sane  evadit* 

Militem  praelio  vulneratum,  animo  ma¬ 
nifeste  commotum,  chirurgo  primo  ante  ocu¬ 
los  versari,  observandum  est.  Ad  animos 
firmissimorum  perturbandos,  res  haud  pau¬ 
cae  revera  conspirant.  Elatio  mentis  et 
magnitudo,  quibus  cum  hoste  congressi 
sunt,  effectum  huncce  facilius  edunt.  Prae¬ 
terea,  naturae  violentiaeque  injuriae  illatae 
inscius,  ideoque  de  eventu  anceps  haerens, 
miles  vulneratus  animo  magnopere  deficit. 
Statu  mentis  hocce  ad  laesi  commodum  uti, 
penes  chirurgum  erit,  idcirco  quia,  in  hoc 
statu  rerum  morem  chirurgo,  saucius  promp¬ 
tius  geret,  nutuque  ejus  quidem  regitur, 

* 

Facultate  data,  vulnus  statim  accuratis¬ 
sime  inspiciat  chirurgus  oportet.  Parti¬ 
bus  musculosis  solummodo  laesis,  vulnus 
lino  leviter  aperiat,  idque  emplastro  adhae¬ 
rente  muniat.  Sin  autem  corpora  aliena  in 
vulnere  infixa  sint,  eaque  pertingi  possint, 
illico  extrahantur. 

Quinetiam,  haemorrhagia  superveniente, 
quae  ad  ramum  ramosve  cujusdam  trunci  re¬ 
ferre  possimus,  arteria  rite  incidatur,  pre- 
hen  datur  que  quam  primum  tenaculo.  Hisce 
autem  in  casibus,  sanguis  ne  saepius  quidem 
e  vulnere  profluit,  haemorrhagiaque  profu¬ 
sa,  rarius  ac  a  priore  existimari  posset,  chi¬ 
rurgi  oculis  obversatur. 

Praeliis  quidem  in  cruentis  Talaverae 
de  la  Reyna  Albueraeque  factis,  certami¬ 
nibusque  in  minoribus,  nec  non,  quibus 
ad  Almeidae  pontem,  Busaco,  Fuentes 
de  Honore  interque  Oporto  recipiendum 
decertatum  fuit,  profluvia  sanguinis  mihi 
ante  oculos  versata  perraro  fuere,  nec  de 
his  certior  factus  eram,  commercio  sermo¬ 
num  epistolarumque  diffuso,  cum  medicis 
aliis  compluribus,  qui  dimicationibus  hisce 
interfuerant. 

Exempla  quae  sequuntur,  effectus  tor¬ 
mentorum  displosorum  in  arterias  singula¬ 
res,  sanguine  parum  effuso  satis  superque 
me  judice  ostendunt. 

Domini  C.  legionis  sexagesimae  primae, 
praefecti  vicarii  brachium  ab  axilla  avul¬ 
sum,  ope  fibrarum  muscularium  quarundam 

•v 

parte  posteriore  solummodo  suspensum,  hae¬ 
sit.  Praefecto  de  quo  agitur,  Talaverae  hora 
matutina  septima  sauciato,  ne  ante  horam 
post  meridianam  quartam  quidem  succur¬ 
sum  fuit.  Tunc  autem  temporis,  Dominus 
Gunning  ad  copias  chirurgus  membrum  ad 
humeri  articulum  amputavit.  Sanguis  vero 
aut  vix,  aut  ne  vix  quidem,  ullus  per  inter¬ 
vallum  e  vulnere  exiit,  etiamsi  remedia  nul¬ 
la,  causa  haemorrhagiam  cohibendi,  in  aux¬ 
ilium  vocata  fuerant. 

Domino  M‘B.  legionis  militum  ex  aliis 
cohortibus  segregatorum  praefecto  vicario 

crus,  eodem  die  in  vesperam  flexo,  cata¬ 
pultae  ictu  infra  genu  discerptum  fuit,  pos- 
teroque  mane  eum  inter  alios  vulneratos 
inveni.  Dominus  Betty,  legionis  ejusdem 
chirurgus,  vulnus  leviter  curaverat,  machi¬ 
naque  Tourniquettd  dicta  super  arteriam 
laxe  posita,  rationem  fluxus  sanguinis  cohi¬ 
bendi,  ope  hujus  instrumenti,  vulneratum 
rite  docuerat.  Machinae  autem  necessitas, 
ne  saucio  quidem  obvenit,  sanguinisque  un¬ 
cia  vix  ac  ne  vix  quidem  amissa,  membrum 
hora  sexta  septimave  A.  M.  arte  removi* 

v  i 

Historiis  hisce,  alias  haud  paucas  parum 
dissimiles  addere  facile  possem,  resque  inter 
rara  insolitaque  parum  quidem  habenda  est; 
at  metum,  ob  profluvia  sanguinis  profusa  ina¬ 
nem,  pectoribus  chirurgorum  plerisque  in 
casibus  incuti,  narrationibus  hisce,  ni  fallor 
patet ;  pressuramque  in  vasa  disrupta,  vul¬ 
nerato  ne  plerumque  quidem  prodesse ;  at 

potius  multum  nocere,  memetipsum  usu  ex¬ 
perientiaque  persuasissimum  habeo. 

/ 

Pressio  etenim  in  vasa  lacerata  justo  longe 
arctior,  sive  saucio  ipso,  sive  amicis  in  acie 
facta,  me  iterum  iterumque  et  solicitavit  et 
anxit  vehementer,  sudaria  etenim  adeo  no¬ 
data  coarctaque  vidi,  ut,  si  per  idem  tempus 
partibus  sanis  admota  fuissent,  effectus  di- 

V  4. 

rissimos  certo  certius  praestitissent. 

De  incommodis  magnis,  quae  a  pressura 
in  partem  laesam  inconsulte  adhibita  vulne¬ 
ratis  oriuntur,  fusius  disserere,  supervaca¬ 
neum  foret. 

■* 

V erumenimvero,  ne  lectores  sententiam 
meam  de  hac  re  male  judicent  negligentiae 
aut  chirurgi  aut  saucii,  aut  amicorum  ejus 
qui  adstant,  minime  equidem  indulgeo  j 
exempla  etenim  nobis  ante  oculos  subinde 
versantur,  in  quibus  pressio,  in  arterias 

grandiores,  rite  matureque  adhibita,  vul¬ 
neratis  haud  parum  proderit. 

Res  potissimum  ita  se  habet,  quando- 
eumque  aut  manus  aut  pedes  sauciantur, 
arteriis  videlicet  diversis  laesis,  quae  sangui¬ 
nem  e  truncis  diversis  effundunt;  cursum 

t' 

nec  non  profundum  tenent,  partesque  sup¬ 
peditant,  quae  propter  injurias  illatas  liga» 
turam  aut  aegre  aut  ne  omnino  quidem  fe¬ 
runt. 

i 

Historia  quae  sequitur  observationes  has» 
ce,  ni  animus  me  fallit,  satis  luculenter  pa¬ 
tefaciet.  Decurionis  Robertson  legionis 
nuperae  equitum  vigesimae  tertiae,  globulus 
Tormenti  manum  perfodit,  transiensque  in 
obliquum,  ramos  arcuum,  et  exterioris,  et 
etiam  volae  profundioris  diversos,  laceravit. 
Vasa  disrupta  corrugare,  fluxumve  sanguinis 
sistere,  chirurgus,  ligaturis  stipticisque  incas¬ 
sum  conatus  est.  Tourniquettd  etenim  re- 

laxata,  sanguis  per  aperturas  diversas,  pro¬ 
tinus  profluxit. 

In  hac  inclinatione  rerum,  in  dubium 
venit,  an  ad  amputationem,  necne,  confugi¬ 
endum  foret :  pressura,  veruntamen,  in 
cursu  et  arteriae  radialis  et  ulnaris  admota, 
parteque  vulnerata  ipsa,  spongio  cereo,  eo¬ 
dem  tempore  leniter  pressa,  fluxus  sangui¬ 
nis  gradatim  compescebatur.  Rebus  sic 
stantibus,  chirurgus  pressionem  in  arteria¬ 
rum  cursu  sensim  diminuit,  posteroque 

prorsus  submovit,  coagulumque  ostia  arteri- 

/ 

arum  tam  arcte  clausisse  invenit,  ut  potes¬ 
tas-  frustula  unius  ossium  metacarpi  quod 
fractum  fereque  disjunctum  fuit,  sine  hae¬ 
morrhagia  ulla  removendi  ei  fuisset.  Suppu¬ 
ratione  superveniente,  haemorrhagia,  at 
parcius  rediit ;  pressura  vero  in  cursu  arte¬ 
riarum  iterum  applicata,  gradum  facile  sis¬ 
tit,  impedimentoque  nullo  postea  interposito, 
vulneratus  rite  convaluit. 

Hisce  propositis,  ut  me  usum  pressurae 
in  cursu  arteriarum  reprehendere  aliquis  pu¬ 
tet,  mihi  quidem  hercule  non  est  yerisi- 
mile.  Et  chirurgos  veruntamen,  et  milites 
ipsos  vulnera  nimis  frequenter  premere  mihi 
persuasissimum  est,  ideoque,  de  praxeos 
hujusce  usu  generali  prorsus  aliter  equidem 
sentio,  ac  multi  medicinam  in  acie  faci¬ 
entes. 

Quin  opinioni  etenim  militum  falsae,  de 
pressionis  utilitate  generali,  chirurgi  quidam, 
illi  potissimum,  qui  cum  exercitu  in  are¬ 
nam  primo  descendunt,  usu,  plus  justo  fa¬ 
veant,  nullus  equidem  dubito.  Hoc  enim 
in  casu,  chirurgus  cupiditate  incitatus  vehei 
menti  iis  succurrendi,  quorum  sortes  fidei 
ejus  commissae  sunt,  muneribusque  in  suis 
fungendis,  jamjain  magnopere  occupatus,  va¬ 
sisque  vulneratorum  magnis  necnon  laesis, 
sanguinem  copiosius  effundentibus,  de  ne¬ 
cessitate  utilitateque  pressurae  in  vasorum 

horum  cursu,  vulneratis  persuadere,  natura 
conatur.  Consiliis  vero  hisce  datis,  chirurgi 
statim  per  ordines  turmasque  disperguntur. 

V erumenimvero,  rebus  sic  stantibus,  ani¬ 
misque  sauciorum  agitatis,  in  pugnae  tu¬ 
multu,  consilia  de  ligaturarum  utilitate  justo 
pluris  aestimantur,  pressuraque  incautius, 
vulneris  videlicet  statu  parum  eam  postu¬ 
lante,  in  auxilium  vocata,  saucii  spes  non 
solum  destituit ;  at  periculo  plena  etiam 
evadit.  Ligaturis  hisce  remotis,  sauciati 
mihi  grates  sinceras  iterum  iterumque  egere, 
terroribus  vanis  liberati,  haemorrhagia  sci¬ 
licet  nulla  superveniente. 

Quin  et,  ad  ligaturas  compressionesque 
saepius  causa  malum  timendum  praecaven¬ 
di,  ac  sanguinis  fluxum  cohibendi,  decur¬ 
sum  esse,  insuper  observandum  est.  Hinc 
ratio  patet,  quare  effectus  tam  insigniter 
deplorandos  frequentissime  gignunt. ' 

DE  ARTUBUS,  IN  PROELIIS,  LAESIS 
AMPUTANDIS, 

Sequitur  res  quae,  si  mens  me  rite  mo¬ 
net,  attentionem  chirurgi  cum  exercitu  in 
acie  militantis  summam,  aeque  ac  pressio 
in  partes  laesas,  jure  sibi  vindicat:  ques¬ 
tio  videlicet  de  artubus,  post  vulnera  gra¬ 
viora  recepta,  injurias  articulorum  majorum 
insignes,  arteriasque  vel  humeri  vel  femoris 
laesas,  quam  primum  amputandis* 

Si  ratione  ad  vulneris  conditionem  rite 
habita,  chirurgus  membrum  arte  removere 
officii  duxerit,  ad  operam  statim  sese  in 
acie  accingat,  tempusque  teratur,  neuti» 
quam,  oportet.  Si  quando  portiones  ossium 
artuum  insigniores  dilacerentur,  vulnerave, 
species  prae  se  ferrent,  quae  artus  ampu¬ 
tandi  necessitatem  clare  demonstrant 

Quin  vulnerati  conditione  rite  monitus, 
chirurgus  ad  operam,  cunctatione  omni  ab¬ 
jecta,  confugere  debeat,  nullus  equidem 
dubito,  ideoque  in  illorum  sententiam  ma¬ 
nibus  pedibusque  discessurus  sum,  qui  et 
operationis  hujusce  commoda,  et  etiam  ne¬ 
cessitatem  bene  comprobata  habent. 

Verumenimvero  chirurgos  complures  ope¬ 
rae  aliquam  producere  moram,  me  neuti- 
quam  fugit.  Hisce  etenim  judicibus  melius 
de  eventu  ominari  liceat,  si  vulneratus  ad 
nosocomium  delatus  sit,  ante  amputationem 
quam  subierit,  propterea  quod,  animum 
pugnae  tumultu  parum  turbatum,  in  pen¬ 
sum  suum  tunc  incumbere,  penes  chirurgum 
erit. 


Quinetiam,  moram  artu  amputando 
commodo  adhuc  insigniori,  aegro  facile  la¬ 
turam  esse,  sunt  haud  pauci,  qui  sibi  persua¬ 
sum  habent.  Diathesi  corporis  sauciati  phlo- 

gistica,  videlicet,  causis  dictis,  diminuta, 
mala  e  plethora  metuenda  omnia,  ni  hi 
falluntur,  facilius  evitantur,  dum  habitus 
corporis  extenuatio  ipsa,  ad  sanitatem  cele¬ 
rius  restituendam,  plurimum  valet. 

Hisce  veruntamen  omnibus  mihi  dili¬ 
gentissime  meditatis,  periculisque  haud  pau¬ 
cis  factis,  longe  aliter  ac  morae  fautores 
equidem  existimo,  saucioque,  post  vulnus 
ejusmodi  grave  receptum,  ad  nosocomium 
longo  intervallo  forsitan  situm,  remoto,  ei 
serissime  succursum  fore,  animus  mihi  neu- 
tiquam  pendet.  Chirurgus  etenim  vulnus 
summa  cum  attentione  in  acie  curet  medi- 
cetque*  vulneratus,  curriculi  motibus  vio¬ 
lentis  concussus,  inter  morsus  doloris  acer¬ 
rimos,  ad  valetudinarium  vehitur. 

In  regionibus  etenim,  quae  belli  arena 
sunt,  nosocomia,  et  prudentia,  et  saepius 
etiam  necessitate,  procul  a  tergo  semper  coh 

locantur,  nec  rarius,  bello  latius  longiusque 
exardente,  necessitate  rerum  e  locis  remo¬ 
ventur,  quae  militiae  initio  ab  bostibus  secura 
videbantur. 

Quin  et,  vulneratis  ob  numerum  ad  no¬ 
socomia  deportandum,  vehicula  saepius  de¬ 
ficiunt,  curriculaque  iis  suppeditata,  satis 
incommoda  sunt.  Bella  etiam  in  locis  con¬ 
fragosis,  plerisque  in  casibus,  gestum  esse, 
itineraque  ad  militiae  sedem  ob  asperitates, 
et  angustias,  saepius  fere  inexplicabiles, 
ideoque  carris,  vix  ac  ne  vix  quidem  pervia, 
insuper  observandum  est. 

/ 

Hisce  propositis,  vulneratis  inter  vehen¬ 
dum  cumulum  ad  dolores  summos  accedere, 
ni  fallor,  facile  patet.  Quis  etenim  miseriis 
calamitatibusque  militis  vulnere  gravi  ejus¬ 
modi  affecti,  opem  ferre  potest,  ossibus,  vide¬ 
licet,  aut  fractis,  aut  disjunctis,  motuque 
vehiculi  duri  quovis,  plagam  ei  alteram  in- 

fligentes.  Gangraena  febre  acutissima  co¬ 
mitata,  citius  superveniens  vulneratum  mi¬ 
serum,  et  vitae  et  aerumnis  celerius  exi¬ 
mit. 

Medicum  igitur  humanum,  malis  his¬ 
ce  dirissimis,  quibuscunque  modis  mederi 
convenit.  Verumenimvero,  fac  incommo¬ 
da  supradicta  penitus  remota  esse,  restat 
et  sane  alterum,  quod,  me  judice,  omnia 
alia  simul  juncta  prorsus  exaequat.  Yub 
nera  etenim  in  suppurationem  profusam 
proniptius  eunt.  Hinc  fontes  irritationis 
effluviorumque,  quae  et  saucios  ipsos,  et 
alios  facile  inficiunt.  Ea  igitur  de  causa, 
vulneribus  laborantes  in  nosocomia  perpe¬ 
ram  delati,  febre  nosocomiali  paratius  cor» 
ripiuntur. 


Malis  hisce  ne  antea  quidem,  aut  provi¬ 
dendum,  aut  praecavendum  est,  propterea 
quod,  dimicationibus  universis  editis,  non 

potest  fieri,  quin  vulnerati  male  coarctentur, 
ob  difficultatem  commoda  hospitia  obtinen¬ 
di  summam,  quibus  in  statu  rerum  feliciore, 
morbis  impliciti  nunquam  non  instruuntur. 

Regiones,  quibus  exercitus  nostri  stipen¬ 
dia  nunc  jam  faciunt,  prae  omnibus  forsan 
aliis,  in  orbe  terrarum,  nosocomia  militaria 
idonea  aerique  puro  rite  exposita  praebent. 
Incolae  monasteria  et  ampla,  et  spatiosa, 
ad  aegros  accommodandos,  promptius  de¬ 
signant.  Etiamsi  veruntamen  medici  seni¬ 
ores  operi  maximo  dabant  operam,  ut  sau¬ 
ciati  domiciliis  propriis  rite  fruerentur ; 
etiamsi  utilitas  accommodationis  hujusce¬ 
modi  summa  eos  parum  latebat ;  etiamsi 
exercitus  imperatores  nostri  conatibus  eo¬ 
rum  strenuissime  favebant,  potestas  ex  ma- 

/ 

lis  penitus  emergendi  praeliis  Talaverae, 
Albueraeque  ingentibus  factis,  ne  nobis 
quidem  fuit- 


DE  VULNERIBUS,  ETC. 


19 


Valetudinaria  praecipua  Elvae  constituta 
fuere.  Oppidum  vero  hocce,  ratione  ad 
ejus  amplitudinem  rite  habita,  vulneratis 
hospitia  eximia  revera  praebuit,  oppidani- 
que  illis  de  habitationibus  libentissime,  oc¬ 
casionibus  hisce  duabus,  accommodavere. 
Sauciatos  veruntamen  in  loca  alia  diversa 
distrahere,  necessitas  nos  sane  coegit,  illis 
videlicet,  qui  vulneribus  levioribus  laboravere, 
ulterius  in  tergum  remotis,  dum  alii  haud 
pauci  Ulyssiponem  jumentis  deportati  fuere. 

Rebus  hisce  diutius  immorari  lubet, 
propterea  quod,  et  chirurgi  opiniones,  et 
operam  militarem  summopere  afficere  de¬ 
bent  ;  dum  ad  conclusionem  meam  robo¬ 
randam  certo  certius  insigniter  valent. 

Amputationem,  ex  M.  Bilguer  ad  Fre- 
dericum  Prussorum  regem  chirurgi  primarii 
objectionibus,  multorum  animos  offendere 
non  inficias  ibo :  chirurgus  etenim  expertus 

hicce,  ab  artubus  amputandis,  abhorruit, 
ideoque  operationem  acerrime  reprehendit, 
rexque  argumentis  ejus  inductus,  sanxit  edic* 
to,  ne  ad  hanc  unquam  confugere  liceret. 

Verum enimvero,  scriptores  hujusce  ar¬ 
gumenta,  deliberatione  digna,  vix  aut  ne 
vix  quidem,  me  judice,  habenda  sint.  Sin 
autem  scrupulus  ullus  de  hac  re,  argumen¬ 
tis  hisce  perpensis,  alicui  restet,  observa¬ 
tiones  Thomae  Chevalier  scriptoris  lucu¬ 
lenti  chirurgique  experti,  et  rationale,  et 
quidem  eximias,  de  membris  amputandis, 
perlegat  et  relegat,  eumque  dein,  in  chi¬ 
rurgi  hujusce  sententiam  pedibus  iturum 
esse  facile  adducam,  et  credam 

Ex  iis  etenim,  quibus  artus  in  acie  ampu¬ 
tati  fuere,  haud  paucos  ad  sanitatem  fere 
redactos  fuisse,  vulneribus  scilicet  congluti- 


*  Clievalier  On  Gun»Shot  Wouncls ,  p.  105etseq. 

natis,  ante  nosocomia  ad  stativa  quam  perve¬ 
nerint,  et  usu  proprio,  et  experientia  aliena, 
iterum  iterum  que  compertum  habui.  Hisce 
feliciter  convalescentibus,  nomina  eorum  in 
aegrotorum  albo  inserere,  necessarium  pa¬ 
rum  fuit. 

Si  quidem  illis,  quibus  membra  gravius 
vulnerata,  illico  in  acie  adempta  fuere,  cum 
his,  qui  amputationem,  paucis  abhinc  die¬ 
bus,  in  nosocomiis  subierunt,  rite  cauteque 
comparatis,  ex  eventu  judicium  ferre  liceat, 
utram  methodum  utri  anteferendam  esse, 
vel  pauci  vel  nemo,  ni  fallor,  dubitare  pos¬ 
sunt.  Illi  videlicet  febribus  irritationibus- 
que,  suppuratione  profusa,  ortis,  immunes, 
vires  etiam  illaesi  promptius  convalescunt. 

Quin  etiam,  hunc  in  effectum  optandum, 
privationes,  incommoda,  defatigatioque, 
quas  miles  cum  hostibus  congressurus  ple- 
risque  in  casibus  necessario  subit,  haud 

parum  forsan  conferunt,  diathesi  videlicet 
phlogistica,  hoc  modo,  rite  subacta,  quam, 
rebus  aliter  stantibus,  pars  corporis  humani 
tam  ampla  discerpta,  in  motum  ciere  facile 
posset. 

Vulneratum,  periculum  haemorrhagiae 
ex  membro  mutilato  certo  certius  aditurum 
esse,  ob  ligaturas  videlicet  lapsas,  causasve 
alias,  quibus,  motus  corporis  violenti,  con- 
festim  perpetiendi,  ansas  facile  praebere 
possunt,  sunt  qui  forsan  strenue  conten¬ 
dent.  Sin  autem  experientiae  meae  confi¬ 
dere  ausim,  hoc  rarius  accidit,  ac  a  priore 
concludere  liceret.  Si  quando  eventus  hu¬ 
juscemodi  oculis  male  obversatus  fuisset, 
facile  adducor,  ut  hunc  aut  aegroti  animi 
impatientiae  aut  chirurgi  incuriae  sane  at¬ 
tribuam.  * 

Est  etenim  chirurgi,  hisce  in  casibus, 
vasa  et  majora,  et  minora  etiam  tenaculo 

prehendere,  vasis  vero  rite  ligatis,  a  malo 
aut  plerumque,  aut  semper  cautum  est, 

.  Historiam  quae  sequitur  in  medium  po¬ 
nere  mihi  concedat,  propterea  quod,  inter 
alias  haud  paucas,  quas  statuere  penes  me 
est,  observationes  lectoribus  ante  oculos 
nunc  positas,  satis  perspicuas  ni  fallor 
reddet. 

Dom*  F.  legionis  quadragesimae  tertiae 
praefectus  vicarius,  vulnere  in  congressu 
apud  pontem  Almeidae  inflicto,  Celoricum 
illico  deportatus  fuit. 

Vulnere  rite  inspectato,  spem  artum  tu¬ 
endi,  prorsus  abjicimus ;  hostibusque  in 
primam  aciem  acrius  instantibus ;  vulnerati 
ulterius  ad  tergum  vectabantur.  In  hoc 
statu  rerum  ad  amputationem  statim  con¬ 
fugere  visum  est,  artumque  versus  partem 
femoris  superiorem,  vulneris  conditio  chirur- 

gum  aufferre  sane  coegit.  Membro  hoc  mo¬ 
do  arte  ablato,  sauciatus  a  tabula  in  plaus¬ 
trum  illico  portatur,  iterque  sine  mora  in¬ 
greditur.  Viisque  asperrimis  peragratis, 
iter  centum  millia  passuum,  gradum,  nisi 
causa  vires  reficiendi,  parum  sistens  tuto 

confecit. 

.  .  . 

Historiam  hancce  in  lucem  libentius  pro¬ 
do,  propterea  quod,  laesus  de  quo  agitur, 
eventui  suspecto  obnoxius  utpote  fuit :  inge¬ 
nium  etenim  intractabile  ei  infuit,  proque 
noxis  levissimis  iras  graves  gessit.  Quin  et, 
viginti  annos  natus  in  ea  aetate  fuit,  qua 
in  corpore  humoribus  abundante,  sanguis 
summa  cum  velocitate  circuitum  facit.  Hae» 

u . .  J  i  ) ,  .  !  .2  ’  -  - 1± 

morrhagia  veruntamen  nulla  sese  ostendit, 
etiamsi  animi  impatientia,  concitatus,  pla¬ 
gam  iterum  iterumque  in  itinere  rescidit, 
animoque  violentus  et  obsequii  ignarus  co¬ 
mites  in  via  sane  offendit. 

Verumenimvero,  res  quaedam  oculis  sae¬ 
pius  obversatur,  quae  attentionem  medici 
militaris  summam  sibi  jure  vindicat.  Ne¬ 
cessitas,  durum  telum,  sicuti  in  exemplo 
nunc  jam  relato,  chirurgum  saepius,  membra 
haud  levi  inflammatione  correpta  amputare 
cogit.  Quin  chirurgus  moram  interponere 
debeat,  usque  dum  tumor,  dolor,  febrisque 
3}unptomatica,  aut  regimini  antiphlogistico 
succubuerunt,  aut  inflammatione  superve¬ 
niente,  subsederint,  si  occasio  moras  nec¬ 
tendi  facultatem  dedisset,  vel  pauci  vel  ne¬ 
mo  dubitare  possunt ;  at  bello  exardente, 
potestas  remedia  fortiora  seligendi  ne  nobis 
in  manu  quidem  est ;  incommodisque  un¬ 
dique  cincti,  delectum  malorum  habeamus 
oportet.  Sequitur,  ut  in  hoc  statu  rerum, 
praesidium  a  consiliis  rationibusque  neces¬ 
sarie  petendum  sit,  a  quibus,  auspiciis  feli* 
eioribus,  animus  prorsus  abhorruisset. 


D 

Chirurgo  ad  sauciatum  arcessito,  parti¬ 
bus  incidendis  multum  tumefactis,  cultro 
nec  non  solito  more  adhibito,  portionibus 
videlicet  musculorum,  tegumentorumque, 
relictis,  quae  ad  ossis  extremitatem  rite 
amiciendam  prima  facie  satis  valere  viden¬ 
tur':  Partes  vero  et  detumentes,  et  sese 
male  retrahentes,  membrum  mutilatum  nu¬ 
dum  relinquent,  spesque  medici  prorsus  cor¬ 
rumpent.  Artus  mutilatus  formam  conicam 
induit.  Os  folia  exuit,  contractioque  par¬ 
tium  haecce,  et  improvisa,  et  inopinata, 
operatione  summa  cum  cura  peritiaque  per¬ 
acta,  malis  diris  ansas  praebebit. 

Hisce  rite  perpensis,  sequitur,  ut  inter 
membra  amputanda,  portionem  et  muscu¬ 
lorum  et  etiam  integumentorum,  longe  ma¬ 
jorem  ac  quae  necessaria,  primo  conspectu, 
videtur,  chirurgus  relinquat  oportet. 

Quod  ad  rem  hancce  quidem  pertinet, 
ne  praecepta  quidem  ulla  stant  inter  omnes* 
chirurgusque  ratione  ad  intumescentiae  mo¬ 
dum  rite  habita,  conditione  nec  non  laesi 
bene  perspecta,  observatione  judicioque, 
usu  experientiaque  maturo  niti  debet. 

Verumenimvero  ne  quis,  observationibus 
hisce  perlectis,  animum  de  vulnerati  refec¬ 
tione  mihi  unquam  suspensum  esse,  dum¬ 
modo  amputationem  mature  subeat,  eosve 
omnes,  quibus  artus  laesi  cito  redempti 
sunt,  periculo  omni,  inter  deportandum 
immunes  evasuros,  sane  putet.  Secus  equi¬ 
dem  sentio,  animadversationesque  meae 
hanc  vim  solummodo  habent,  videlicet, 
quod,  membris  laesis  rite  matureque  prae* 
cisis,  vulnerati,  et  multo  facilius  vehicula 
tolerent  et  viribus'  eorum  in  itinere  minus 
fractis,  citius  certiusque  exemplis  in  pleris- 
que  convalescant. 

Gravissima  ob  vulnera,  corporis  extre¬ 
mitatibus  saepius  inflicta,  hi  artus,  sive  su¬ 
periores,  sive  inferiores,  e  trunco  sejungendi 
veniunt ;  illi,  potissimum,  fere  quotidie  re¬ 
moveantur  oportet.  Operationum  harum 
exempla  duodecim  et  plura  autopsia  in  pen¬ 
insula  observata  habui.  Ex  his  vero  duo 
solummodo,  etiamsi  laesionibus  maximis  la- 
borassent,  fato  cesserunt.  Quin  etiam,  hi, 
et  unus  et  alter,  febri  in  nosocomio  gras- 
santi,  succumbere  facile  potuissent.  Con¬ 
tagio  etenim  obnoxii  fuere,  quod  illis  exitio 
esse  promptius  potuisset,  etiam  si  opera¬ 
tionem  neutiquam  subiissent. 

Quod  ad  modum  operandi  quidem  per¬ 
tinet,  usui  Domini  Yance  ad  nosocomium 
Haslarense  olim  chirurgi  sane  arrideo,  prop- 
terea  quod,  chirurgus  hicce,  avibus  secun¬ 
dis,  aut  semper  aut  plerumque  processit. 

Verumenimvero  inter  usum  Domini 
Vance  praxinque  de  la  Faye,  hoc  maxime 
interest,  quod  osse  e  cavitate  glenoidea  ex¬ 
tracto,  Vance  partes  cavum  infra,  ad  per¬ 
pendiculum  cum  corpore  deorsum  secando 
divisit.  .Arteria  axillaris  digitis  facile  pre- 
henda  est,  usque  dum  ligatura  ei  imposita 
fuerit.  Porro  nequivi,  quin  facilitatem, 
qua  fluxus  sanguinis  hic  loci  cohibetur,  digi¬ 
to  arteriam  in  claviculam  solummodo  pre¬ 
mente,  impetuque  circuitus  magno  parum 
obstante,  iterum  iterumque  miratus  essem. 

Ex  operandi  modo  in  medicum  supra 
posito  commoda  diversa  facile  oriuntur. 
Partes  etenim  superiores  ad  partes  inferiores 
rite  accommodatae  cum  iis  aptissime  con¬ 
gruunt,  modo  quo,  incisio  facta,  speciem 
eximiam  prae  se  ferat.  Quinetiam  parte 
superiore  pendula  deficiente,  vulnereque 
fere  ad  perpendiculum  aperiente,  materia.. 

pus  videlicet,  in  eo  parcius  colligitur,  ibi- 
que  brevi  hospitatur. 

De  historicis  vulneratorum  duorum  pro¬ 
xima  aestate  certior  factus  fui,  quibus, 
post  praelium  Albuerae  factum,  femur  ex 
acetabulo  Elvae  submotum  fuit.  Ex  his 
uni  laesiones  maximae  incidere,  malisque 
hisce  prorsus  obrutus,  operatione  peracta, 
diem  citius  obiit  supremum.  De  altero 
vero  usque  ad  diem  post  operam  octa¬ 
vum  bene  sperare  licuit,  illo  attamen  die 
febre  implicitus  fuit,  dieque  duodecimo  ani¬ 
mam  exhalavit. 

Vulneratus  de  quo  agitur,  curae  Dom. 
Brownrigge  ad  copias  chirurgo  fuit.  Chi¬ 
rurgus  vero  hicce  me  cum  de  eventu  col- 
loquens,  typhum  ei  exitium  intulisse  nul¬ 
lus  dubitavit.  Febre  etenim  hacce  haud 
pauci  tunc  temporis  in  nosocomio  tenta-. 
bantur. 

Verumenimvero  vel  omnes  vei  plerique 
cum  Do.  Brownriggio  familiaritate  con¬ 
juncti,  eum  et  arte  chirurgica  bene  imbu¬ 
tum  esse,  et  judicio  acri  frui,  ni  fallor,  ag¬ 
noscent,  ideoque  illi,  historia  hacce  bene 
perpensa,  persuasissimum  fuisse,  chirur¬ 
gum  necessitati  coactum  ad  operam  quam 
primum  sese  accingere  debere,  fato  vulne¬ 
rati  hujusce  non  obstante,  propterea  quod, 
valetudine  aliter  sana  de  eventu  bene  omi¬ 
nari  liceat,  statuere  promptius  lubeU 

Femur  veruntamen  ex  acetabulo  sub¬ 
movere,  est  et  chirurgo  et  etiam  vulnerato 
ardui  operis,  exitusque  sane  pertimescen¬ 
dus  est,  nec  adhuc  quod  sciam,  operatio 
de  qua  agitur  secundis  avibus  perfecta 
fuit *, 


#  De  hac  re,  librum  u  Relcttion  Historique  ei  Chirur - 
“  gicale  de  V expeditiori  de  Parmie  d’Orient9  en  Egypte 
:i  et  en  Syrie,  par  M,  Larrey,”  dictum,  de  meliore  nota 

Sequitur  eventus  alius  malus  in  quem 
omni  studio  animoque  intento,  medicum 
militantem  incumbere  oportet :  pus  etenim 
copiosius  collectum  viam  sibi  inter  muscu¬ 
los  organorum,  tormentis  displosis  gravius 

lectoribus  commendo.  Scriptor  hicce  locum  primum  in¬ 
ter  chirurgos  ad  Gallicos  exercitus  obtinuit,  exempla 
operationis  hujusce,  infeliciter  quidem  peractae,  tria 
literis  mandavit.  His  attamen  in  casibus,  exitum  ma¬ 
lum  in  causas,  illis  in  medium  supra  positis  haud  dissi¬ 
miles  confert,  potius  ac  in  periculum  illum  grave,  quod 
artu  ex  acetabulo  remoto,  aegroto  capiti  necessarie  im¬ 
minet. 

(t  Quelque  cruelle”  inquit  ille,  K6  que  puisse  etre  une 
i%  operatiori ,  elle  est  un  acte  cPhumanite  entre  les  mains 
ie  de  chirurgien  des  qidelle  peut  sauver  les  jours  dfun 
“  blesse ,  qui  sont  eu  danger  ;  et  plus  ce  danger  est  grand 
t€  et  pressant ,  plus  les  secours  doivent  etre  prompts  et 
energique *  Ad  extremos  morbos ,  extrema  remedia 
*  exquisite  optima*  (Hippocrat.)  ie  Dans  cette  circon* 
“  stance ,  Vhomme  de  Vari  fait  son  devoir,  et  ne  songe 
point  a  sa  reputationi 

V.  Larrey  “  Relation  Histi  &c.  p.  320, 

laesorum  promptius  aperit.  Transitu  hoc 
modo  facto,  materia  purulenta  longius  !a~ 
tiusque  saepius  diffunditur,  interventuque 
ejus,  musculi,  aeque  ac  scalpelli  usu,  dis¬ 
cinduntur. 

* 

Diffusioni  huicce,  ne  semper  quidem, 
remediis  ad  inflammationem  subigendam 
praestantissimis,  in  auxilium  vocatis,  pure- 
que  formato  rite  educto,  obviam  eundum 
est ;  at  prophylacticis  hisce  in  usum  parum 
adhibitis,  nobis  ante  oculos  multo  saepius 
versatur. 

Artuum  vulnera  malo  de  quo  agitur  ob¬ 
noxia  potissimum  evadunt,  propterea  quod 
musculorum  aponeuroses,  densae,  firmae- 
que  puris  cursui  superficiem  versus  facile 
obstant,  materiamque  ad  latera  viam  petere 
cogunt.  Quinetiam  injuriis  gravioribus  late- 
que  patentibus  illatis,  inflammatio  partes 
laesas  ultra  promptius  extendet,  telam  ceb 

lulosam  vicinam  praesertim  corripere  vide¬ 
tur. 


Hinc  ratio  forsan  patet,  quare  suppura¬ 
tio  modo  supra  dicto  sese  porrigit.  Si¬ 
quando  potestas  mali  hujusce,  aut  suble¬ 
vandi  aut  succurrendi,  remediis  debitis 
chirurgo  parum  fuerit  (quod  saepenume- 
rd  accidit)  aegrotique  suppurationibus  mag¬ 
nis  contabuerint,  chirurgus  laesionibus  hisce 
gravioribus  rite  monitus,  ad  membra  laesa 

amputanda  confugiat  oportet. 

« 

Verum  enim  vero,  rebus  sic  stantibus,  de 
partibus  amputandis  facile  ambigitur.  An 
puris  cursus  omnino  scrutandus  est,  partes¬ 
que  extremae  ad  quas  pertigit,  revera  submo¬ 
vendae  sunt  ?  Id  si  ita  est,  materia  per  bra¬ 
chii  musculos  usque  ad  axillam  extendente, 
artum  superiorem  e  cavitate  glenoidea  chi¬ 
rurgus  removere  debet ;  pureve  per  femoris 
musculos  ad  partem  cruris  superiorem  viam 

sibi  patefaciente,  membrum  ex  acetabulo  in¬ 
cidendum  est. 

Chirurgum  veruntamen,  ad  operam  satis 
commode  confugiturum  esse,  etiam  si  sup¬ 
puratio  iter  partes  incidendas  ultra  petiverit, 
adducor  ut  credam,  nisi  si  spatium  latissi¬ 
mum  male  occupaverit,  ossaque  ad  incisi¬ 
onis  locum  laesa  fuerint. 

Historia  quae  sequitur,  sententiam  de  hae 
re  meam  satis  superque,  ni  fallor,  enodabit. 
Signis  Gallis  per  Lusitaniam  vere  proximo 
A.  D.  181 1,  recedentibus  illatis,  miles  legionis 
quadragesimae  quintae  quidam  brachio  trans¬ 
fixus  fuit,  telumque  radio  ulnaque  prope  ar¬ 
ticulum  cum  carpo  fractis,  partes  cingentes 
vehementer  offendit.  Mihi  ante  oculos  post 
dies  quatuordecim  vulneratus  hicce  Conim- 
bricae  obversatus  est.  Vim  puris  insignem 
per  musculos  brachii  ejus  posteriores  usque 
ad  axillam  diffusam  inveni.  Suppuratio 

dolorque  aegrotum  miserandum  macie  ex* 
trema  confecerant.  De  lacerto  tuendo  actus 
fui  prorsus  in  desperationem.  Consilio  in¬ 
fra  puris  sedem  amputandi  haud  pauci  stre¬ 
nue  restiterunt :  mentis  attamen  meae  pon¬ 
dera,  diversas  ob  causas  alio  vergebant. 

Inter  elementa  etenim  artis  chirurgicae 
prima,  consilium  hocce,  ni  fallor,  ratum  ha¬ 
bemus,  videlicet,  ne  pars  corporis  humani  am¬ 
plior,  ac  usus  est,  unquam  scalpello  incidatur: 
dein  fuit  mihi  curae,  quod  potui,  ne  vulne¬ 
ratus  miserandus  membro  prorsus  captus 
sit^  denique  suppuratio  boni  generis  fuit, 
aegrotusque  in  adversis  vultum  fortunae  se¬ 
cundae  revera  gessit. 

Rebus  ita  sese  habentibus,  artum  paullo 
supra  ulnam  more  solito  amputavi,  pusque 

i 

in  parte  humeri  relicti  effusum  summa  cum 
cura,  incisionibus  videlicet  debitis  factis, 
eduxi :  vulneraque  rite  matureque,  impedi* 

mento  ullo  vix  ac  ne  vix  quidem  interposito, 
remediis  debitis,  diaetaque  generosa,  in 
auxilium  vocatis,  conglutinata  fuerunt.  Si 
de  humero  amputando,  felici  cum  eventu 
quotidie  remoto,  judicium  hocce  ferre  li¬ 
ceat,  in  injuriis  artuum  inferiorum  simili¬ 
bus,  res  adhuc  magis  in  aprico  est,  propte» 
rea  quod,  et  femore  ex  acetabulo  remoto, 
periculum  summum,  occasione  etiam  oppor¬ 
tunissima  vulnerato  capiti  certo  certius  im¬ 
minet,  et  inter  munera  vitae  fungenda,  pars 
cruri  conservata,  vulnerato  summopere  pro¬ 
derit. 


DE  EFFECTIBUS  TETANI,  VULNERI¬ 
BUS  GRAVIORIBUS  SUPERVE¬ 
NIENTIS. 


Tetanum  vulnera  sclopetica  saepissime 
comitari,  exitumque  aegrotis,  rationibus 
curandi  quibuscunque  non  obstantibus,  in- 

ferre,  sane  piget  me  statuere.  Opusculi 
hujus  limites  debiti  revera  prohibent,  ne  rei 
huicce  rite  immorer :  animum  ad  rem,  his» 
toriamque  lectoribus  ante  oculos  statim  po¬ 
nendam,  heic  loci  potissimum  adverto,  prop- 
terea  quod,  eventus,  expectationes  neuti- 
quam  confirmat,  quas  M.  Larrey  supra  cita¬ 
tus,  de  tetano  vulneribus  sclopeticis  super¬ 
veniente  disserens,  nobis  commovet  #. 

Gallis  vere  A.  D.  1811  pedem  e  Lusita¬ 
nia,  duce  Massena ,  referentibus!,  necessitas 

*  Larrey,  Rei.  Chir.  p»  73.  “  Lorsqu9il  est  hien  re- 
u  connu  que  le  tetanos  est  determine  par  la  bleussre ,  il 
u  ne  Jaut  pas  hesiter  de  Jaire  V  amputatio n  des  V  appari - 
u  tion  des  accidens.  ” 

Ibidem,  p.  74.  ic  La  section  du  membre,  faite  dans 
((  les  premiers  momens  de  la  declaration  des  accidens ,  inter - 
rompt  toute  communication  de  la  source  du  mal  avec  le 
t(  reste  du  sujet :  cette  division  degorge  les  vaisseaux,Jait 
“  cesser  les  tiraillemens  nerveux,  et  detruit  la  mobilite 
ic  convulsive  des  muscles 

f  Vide  supra  p.  35. 

valetudinarium  Conimbricae  nos  constituere 
coegit,  ob  numerum  eorum,  quibus,  in  prae» 
liis  levibus  quae  inter  extremum  Gallicum 
agmen,  praecursoresque  Britannorum  saepis¬ 
sime  fiebant,  plagae  graves  infixae  fuerunt. 

Valetudinarium  hocce  curationis  meae 
fuit,  interque  munus  proprium  fungendum 
saucii  tetano  laborantes  haud  pauci  mihi 
ante  occulos  versabantur,  laesi  morbo  hocce 
gravissimo  corripiebantur,  idcirco  quia,  e 
partibus  ulterioribus  per  vias  asperrimas,  ve¬ 
hiculis  pessimis  delati  sunt,  impetum  morbi 
frequentem  causae  huicce  promptius  attribu¬ 
erimus,  propterea  quod,  caeli  temperies, 
anni  tempori  satis  accommodata  fuit,  vulne¬ 
raque  speciem  illam  prae  se  neutiquam  tu¬ 
lere,  quae,  plerisque  in  casibus,  tetanum  in¬ 
stantem  certius  praesagit. 

Interventu  Dom.  Williams  ad  legionem 
quinquagesimam  secundam  sub-chirurgi, 

qui  sauciis  cohortis  expeditae  succurrendi 
ministerium  sustinuit,  facultas  militem  le¬ 
gionis  quadragesimae  tertiae  gregarium  vi¬ 
sendi  mihi  fuit :  milite  hocce  vulnere  af¬ 
fecto,  signa  tetani  incipientis  sese  os¬ 
tenderunt.  Aegrotus  mecum  obnixe  egit, 
ut  darem  operam,  ideoque  et  misericordia 
commotus,  et  exitu  exemplorum  ejusdem 
modi  diversorum  infausto,  remediis,  videli¬ 
cet,  per  plurimis  in  usum  incassum  adhibitis, 
membrum  arte  removere  illico  statui. 

Partibus  musculorum  gastrocnemiorum 
carnosis  (ventribus  nempe)  transfixis,  artum 
supra  genu  incidi.  Signa  eodem  die  mitiga¬ 
tionem  subierunt,  aegrotusque  spatio  horae 
post  operam  peractam  sudore  diffluit  :  an 
symptomatum  allevatio  haecce,  camphorae, 
opioque  liberius  sumptis  prius  occasio  ae¬ 
grum  videndi  quam  mihi  fuit,  jure  attribu¬ 
enda  sit,  necne,  non  dicere  ausim.  Quomo¬ 
documque  veruntamen  res  haecce  sese  ha- 

beat,  signa  omnia  postero  violentius  ingrue¬ 
runt,  conatibusque  nostris  ad  cursum  morbi 
sistendum  frustra  factis,  valetudo  increverat 
aegroto,  usque  ad  quartam  post  operam, 
quintamque  post  tetani  impetum  lucem, 
quando  extremum  halitum  efflavit. 

Distentiones  nervorum  violentae,  et  in¬ 
ter  artum  amputandum,  et  post  incidendum, 
terrorem  haud  parvum  nobis  injecere  $  hae 
contractiones  musculorum  tam  graves  qui¬ 
dem  evaserunt,  ut  metu  maximo  fuissemus, 
ne  membro  hoc  modo  diutius  concusso,  li¬ 
gaturae  e  vasis  convulsionum  violentia  de 
lapsae  fuissent :  terror  attamen  de  hac  re 
inanis  nobis  incidit. 

Argumentum  de  negotio  tam  magni  mo¬ 
menti,  singulis  historiis  minime  determina¬ 
tum  esse,  facile  agnosco,  quoniam  attamen 
lis  de  hac  re,  in  arte  chirurgica  adhuc  sub 
judice  est,  historia  supra  in  tabulis  relata. 

si  mens  me  rite  moneat ,  memoratu  prorsus 
digna  est. 

In  opusculo  hocce  nunc  ad  finem  perduc* 
to,  pauca  de  rebus  chirurgicis,  quas  inter 
opera  in  acie  navanda,  experiendo  didici ; 
quaeque  mihi  diutius  perattente  meditata, 
animum  altius  penetravere.  Quin  et,  regio¬ 
nem  qua  facultas  hasce  observandi  mihi 
magna  ex  parte  fuit,  rediturus,  me  usu,  ex¬ 
perientiaque,  magis  adhuc  exercitatum,  vita 
producta.  Deoque  propitio  consiliis  meis 
favente,  ad  res  hasce  clarius  cognoscendas, 
aerumnasque  miiitantum  forsan  sublevandas 
plus  minus  pro  viribus  adjuvaturum  adducor, 
ut  sperem.  Quin  et  cives  et  academia  haecce 
illustrissima  his  conatibus,  temporibus  nos¬ 
tris  maximi  momenti  tum  generi  humano, 
tum  incolis  Britanniarum  potissimum  inter 
insulas  orbis  terrarum  late  longeque  prae- 
stantissimarum,  aequi  bonique  consulant, 
nullus  equidem  dubito. 


„ — — -  - - 

Excudebat  C*  Stewart. 


FINIS. 


